ગુજરાતી સમાચાર: ટાયરમાં પંચર પડ્યા પછી પણ વાહન 20KM સુધી ચાલશે, કોલેજના યુવકોની અનોખી શોધ | Vehicle Runs For 20km After Puncture Students Prepared New Device - Youth Education | I Am Gujarat
Gujarati News Youth Education ટાયરમાં પંચર પડ્યા પછી પણ વાહન 20KM સુધી ચાલશે, કોલેજના યુવકોની અનોખી...
ટાયરમાં પંચર પડ્યા પછી પણ વાહન 20KM સુધી ચાલશે, કોલેજના યુવકોની અનોખી શોધ
Published: Sep 01, 2019 11:16 am IST
ફોટો સૌજન્યઃ ગુજરાત ઈન્ફોર્મેશન
અમદાવાદઃ તમે વાહન લઈને બહાર જઈ રહ્યા હોય અને રસ્તામાં પંચર પડે તો ઘણી મુશ્કેલીમાં મુકાઈ જાઓ છો. તેમાં પણ જ્યારે આસપાસમાં પંચરવાળાની કોઈ દુકાન હોય તો આ મુશ્કેલી ડબલ થઈ જાય છે. શહેરીમાં વિસ્તારમાં થોડે દૂર તમને પંચરવાળાની દુકાન મળી જશે, પરંતુ ગ્રામિણ વિસ્તારોમાં આવી સ્થિતિમાં મુશ્કેલી બમણી થઈ જાય છે. તમારે વાહનને દોરીને દુકાન શોધવા માટે ફરવું પડે છે. પરંતુ દાહોદની એન્જિનિયરિંગ કોલેજના વિદ્યાર્થીઓએ આ સમસ્યાનું સમાધાન શોધી કાઢ્યું છે.
દાહોદની સરકારી એન્જિનિયર કોલેજમાં મિકેનિકલનો અભ્યાસ કરનારા વિદ્યાર્થીઓએ ગુજરાત સરકારના સ્ટુડન્ટ સ્ટાર્ટઅપ એન્ડ ઈનોવેશન પોલિસી અંતર્ગત આર્થિક સહાય મેળવી એક નવતર સંશોધન કર્યું છે. જેમાં જો ફોર વ્હિલરમાં પંચર પડી જાય તો પણ કાર 20 કિમી સુધી દોડી શકશે. દાહોદની ભૌગોલિક સ્થિતિને ધ્યાનમાં રાખીને કરવામાં આવેલા આ સંશોધનની પેટન્ટ ફાઈલ કરાઈ છે.
સૌજન્યઃ ગુજરાત ઈન્ફોર્મેશન
આ સંશોધન અંગે માહિતી આપતા કોલેજના પ્રોફેસરે કહ્યું કે, બેટરીથી ચાલતા મિની કોમ્પ્રેસરના ઉપયોગથી આ સંશોધન કરાયું છે. મિકેનિકલના વિદ્યાર્થીઓ દ્વારા વાહન ચાલકોની સલામતી માટે એક ખાસ પેટન્ટ ફાઈલ કરાઈ છે. મિકેનિકલ કોલેજના વિદ્યાર્થીઓ દ્વારા કરાયેલી આ શોધથી ગુજરાતના ગ્રામિણ વિસ્તારોમાં વાહનમાં ટાયર પંચર પડે ત્યારે જો સ્ટેપની ટાયર નહીં હોય તો પણ સુરક્ષીત રીતે નજીકના ગામ કે શહેર સુધી પહોંચી શકશો.